Beskrivelse (Filegenskaper)

Innhold

# Beskrivelse

Inneholder beskrivelser av dokumentet.

For å bruke denne funksjonen …

#### Fra menylinjen:

Velg kategorien Fil - Egenskaper - Beskrivelse.

#### Fra grensesnittet med faner:

Velg Fil - Egenskaper og velg deretter kategorien Beskrivelse.

LibreOffice støtter Dublin Core Metadata Element Set, et standardisert sett med metadataelementer som brukes til å beskrive fysiske og elektroniske dokumenter.

Du kan legge til flere metadataelementer i kategorien Egendefinerte egenskaper.

Tittel, Emne og Søkeord eksporteres til PDF-filer som PDF-dokumentegenskaper. Oppgitte verdier eksporteres og vises i de tilsvarende feltene i PDF-dokumentets egenskaper.

## Elementer

### Tittel

Skriv inn en tittel på dokumentet.

DCMI-definisjon: Et navn gitt til ressursen.

### Emne

Skriv inn et emne for dokumentet. Du kan bruke emner til å gruppere dokumenter med lignende innhold.

DCMI Definisjon: Temaet for ressursen.

### Nøkkelord

Skriv inn ord du vil bruke som nøkkelord for innholdet i dokumentet. Nøkkelord må skilles med komma. Et nøkkelord kan inneholde blanke tegn og semikolon.

### Bidragsyter

Skriv inn navnene på personene, organisasjonene eller andre enheter som har gitt bidrag til dokumentet. For eksempel navnene på dokumentets forfattere, eller teammedlemmer som har bidratt med data til det.

DCMI Definisjon: En enhet som er ansvarlig for å gi bidrag til ressursen.

### Dekning

Angi tidspunktet, stedet eller jurisdiksjonen som dokumentet er relevant for. For eksempel et datoområde, et sted eller en institusjon som dokumentet gjelder.

DCMI Definisjon: Det romlige eller tidsmessige emnet for ressursen, den romlige anvendbarheten til ressursen eller jurisdiksjonen som ressursen er relevant under.

### Identifikator

Angi en unik og entydig identifikator for dokumentet. For eksempel et dokumentnummer eller ISBN.

DCMI Definisjon: En utvetydig referanse til dokumentet innenfor en spesifikk kontekst.

### Utgiver

Skriv inn navnet på enheten som gjør dokumentet tilgjengelig. For eksempel et selskap, et universitet eller et offentlig organ.

DCMI Definisjon: En enhet som er ansvarlig for å gjøre ressursen tilgjengelig.

### Relasjon

Skriv inn informasjon om ressurser knyttet til dokumentet. For eksempel et sett med bind som dokumentet er en del av, eller dokumentets utgavenummer.

DCMI Definisjon: En relatert ressurs.

### Rettigheter

Skriv inn informasjon om immaterielle rettigheter knyttet til dokumentet. For eksempel en opphavsrettserklæring, eller informasjon om hvem som har tillatelse til å få tilgang til dokumentet.

DCMI Definisjon: Informasjon om rettigheter i og over ressursen.

### Kilde

Skriv inn informasjon om andre ressurser som dokumentet er avledet fra. For eksempel navnet eller identifikatoren til en papirkopi som dokumentet ble skannet fra, eller en url som dokumentet ble lastet ned fra.

DCMI-definisjon: En relatert ressurs som den beskrevne ressursen er avledet fra.

### Type

Skriv inn informasjon om kategorien eller formatet til dokumentet. For eksempel om dokumentet er et tekstdokument, bilde eller multimediepresentasjon.

DCMI Definisjon: Arten eller sjangeren til ressursen.

### Kommentarer

Skriv inn kommentarer for å gjøre det enklere å identifisere dokumentet.

## Hjelp

Klikk Hjelp-knappen for å åpne hjelpesiden som er knyttet til den åpne dialogboksen.

## Tilbakestill

Tilbakestiller endringene som har blitt gjort i den gjeldende fanen til slik de var da dialogvinduet ble åpnet.

## OK

Lagrer alle endringene og lukker dialogvinduet.

## Avbryt

Lukker du et dialogvindu ved å trykke Avbryt, vil ingen av endringene bli lagret.

Lignende emner

Egenskaper

HTML import og eksport

DCES-side på DCMI-nettstedet